Diari Oficial de la Generalitat Valenciana


Sumari del DOGV 5910, del 10-12-2008 (2008/14389)

DECRET 195 /2008, de 5 de desembre, del Consell, pel qual modifica el Decret 263/1997, de 14 d'octubre, pel qual es regula la pesca artesanal del polp.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2008/12/05/195/dof/vci/html**

### Dades del document

Número de DOGV
:   5910

Data del DOGV
:   10-12-2008

Secció del DOGV
:   I. DISPOSICIONS GENERALS

Número del document
:   2008/14229


Data del document
:   05-12-2008

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * pesca marítima
    * mol·lusc
    * legislació
    * indústria pesquera
    * regulació de la pesca
    * pesca tradicional
    * regulació de la pesca
    * regulació de la pesca

DECRET 195 /2008, de 5 de desembre, del Consell, pel qual modifica el Decret 263/1997, de 14 d'octubre, pel qual es regula la pesca artesanal del polp. [2008/14718]  
El Decret 263/1997, de 14 d'octubre, del Consell, regula la pesca artesanal del polp. Esta activitat s'exercix dins del marc competencial exclusiu de la Generalitat sobre el marisqueig.  
La pesca artesanal del polp és exercida per xicotetes embarcacions dedicades a l'activitat d'arts menors, que alternen esta activitat de la pesca del polp amb la dels arts d'emmallament.  
Al llarg dels dos últims anys, el sector pesquer dedicat a la pesca artesanal del polp amb catúfol ha demanat a l'administració, d'una banda, la modificació dels períodes de veda i, d'una altra, l'increment del nombre d'arts, denominats alcadufs, cadufs o catúfols. Per a donar resposta a les dos peticions i no perjudicar la supervivència del recurs, en reunió sectorial de les confraries de pescadors es va acordar incrementar el nombre d'arts per embarcació de 800 a 1.600 i al mateix temps incrementar el període de veda de 3 a 5 mesos. Amb això es podria aconseguir una millor extracció en la captura de polps, però el recurs estaria vedat a esta activitat un nombre més gran de mesos, la qual cosa permetria la seua regeneració.  
Per això, a proposta de la consellera d'Agricultura, Pesca i Alimentació i amb la deliberació prèvia del Consell, en la reunió del dia 5 de desembre de 2008,  
DECRETE  
Article 1  
Es modifica l'article 3 del Decret 263/1997, de 14 d'octubre, del Consell, que quedarà redactat de la manera següent:  
«Article 3  
El nombre màxim de recipients utilitzables per tripulant serà de 800, sense sobrepassar els 1.600 recipients per embarcació, i caldrà abalisar amb boia i bandera el principi i final de l'art, amb indicació del nom de l'embarcació i la seua matrícula.  
Els recipients no podran ser de materials metàl·lics, corrosius o contaminants».  
Article 2  
Es modifica l'article 4 del Decret 263/1997, de 14 d'octubre, del Consell, que queda redactat de la manera següent:  
«Article 4  
1. S'establix una veda temporal per a la pesca artesanal del polp en els següents períodes de cada any:  
- Província marítima de Castelló: de l'1 de juny al 31 d'octubre, els dos inclosos,  
- Província marítima de València: de l'1 de juliol al 30 de novembre, els dos inclosos,  
- Província marítima d'Alacant: del 15 de juliol al 14 de desembre, els dos inclosos.  
2. L'exercici de l'activitat queda limitat a la província marítima a què pertanga el port base de l'embarcació.  
3. No es permet simultaniejar l'activitat diària de la pesca artesanal del polp amb altres activitats d'arts menors.  
4. No es permet el calat d'altres arts específics diferents a l'alcaduf o catúfol».  
DISPOSICIONS FINALS  
Primera  
S'autoritza la consellera d'Agricultura, Pesca i Alimentació perquè prenga les disposicions necessàries per al desplegament, l'aplicació i el compliment d'este decret.  
Segona  
Este decret entrarà en vigor l'1 de gener de 2009.  
Valencia, 5 de desembre de 2008  
El president de la Generalitat,  
FRANCISCO CAMPS ORTIZ  
La consellera d'Agricultura, Pesca i Alimentació,  
MARITINA HERNÁNDEZ MIÑANA


Còpia Permalink ELI